《次四六叔韵》
宋代·刘子翚

吾家小步兵，辞林独辉映。
携诗过山堂，句挟风云润。
思嵇远命驾，访戴屡乘兴。
订古释群疑，谈玄发清听。
年均愧质滞，禀异惊闭峻。
赖兹时发挥，药石攻余病。
提携兰畹曲，笑语柴门静。
归轩鹜急响，行炬飘遗炉。
平生共飘流，晚岁风栖遁。
语言聊写怀，补缀酬斯咏。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。